ДО
ЧЛЕНОВЕТЕ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА
НА ВИСШИЯ СЪДЕБЕН СЪВЕТ

Д Н Е В Е Н    Р Е Д

за заседание на комисия „Управление на собствеността“ 
към Пленума на Висшия съдебен съвет
на 06 април 2022 г., /сряда/, 10,30 часа, зала 512 

УВАЖАЕМИ ЧЛЕНОВЕ НА ВИСШИЯ СЪДЕБЕН СЪВЕТ,

Предлагам Ви заседанието на комисия „Управление на собствеността” към Пленума на Висшия съдебен съвет да протече при следния дневен ред:

- Инвестиции и строителство:

1.	Предложение за поименно разпределение на разходите за придобиване на дълготрайни материални активи и за основен ремонт по § 51-00 на органите на съдебната власт за 2022 г. 
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

2.	Писмо вх. № ВСС-13384/23.03.2022 г. от Главен прокурор на Република България във връзка с основен ремонт на недвижим имот в гр. София, ул. „Майор Г. Векилски“ № 4, ПИ с ИН 68134.512.684 – в управление на ВСС.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

- Текущи ремонти:

3.	Проект за разпределение на средствата за текущи ремонти за 2022 г., заявени от административните ръководители на съдилищата в изпълнение на Правилата за планирането, осигуряването на средства и извършването на текущ ремонт на сградния фонд на съдебната власт /приети с решение на Пленума на Висшия съдебен съвет по протокол № 22/26.09.2019 г., т. 33/.
	Приложение: Доклад от инж. Минчо Стаев - главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

	- Управление на собствеността:

4.	Проект на решение в изпълнение на предложение на Прокурорската колегия на Висшия съдебен съвет по т. 5 от протокол № 17/12.05.2021 г. и решение по т. 1 от протокол  № 7/17.02.2022 г. от дистанционно заседание чрез видеоконферентна връзка на Пленума на Висшия съдебен съвет, за оптимизиране структурата на районните прокуратури със седалища гр. София и София – област.
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“. 

5.	Проект на решение за упълномощаване на представляващия Висшия съдебен съвет да отправи искане до МРРБ за започване на процедура по безвъзмездно предоставяне за управление на част от имот – публична държавна собственост, на ВСС, за нуждите на Върховния административен съд.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“. 

6.	Проект на решение за изменение и допълнение на решение по т. 22 от протокол № 6/16.02.2017 г., изменено с решение по т. 23 от протокол № 20/22.06.2017 г. на Пленума на Висшия съдебен съвет за възлагане стопанисването на недвижими имоти – публична/частна държавна собственост в Апелативен район – Велико Търново.
Приложение: Доклад от Цецка Трендафилова – старши експерт – икономист в отдел „Управление на собствеността“ и Георги Димитров – младши експерт - юрист в отдел „Управление на собствеността“, дирекция „Управление на собствеността на съдебната власт”.

7.	Предложение от Министерство на правосъдието /МП/ за организиране на работна среща във връзка със съставяне на актове за държавна собственост, за имоти, ползвани съвместно от органи на съдебната власт и структури на  МП. 

-	Разни.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ